
                                               PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 12.12.2011      

                           PL.x 662/2011                    

	
	


AVIZ
asupra proiectului de Lege pentru ratificarea Acordului de împrumut (Proiectul privind modernizarea sistemului de asistenţă socială) între România şi Banca Internaţională pentru Reconstrucţie şi Dezvoltare, semnat la Bucureşti la 8 iulie 2011
          În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru ratificarea Acordului de împrumut (Proiectul privind modernizarea sistemului de asistenţă socială) între România şi Banca Internaţională pentru Reconstrucţie şi Dezvoltare, semnat la Bucureşti la 8 iulie 2011, trimis cu adresa PL.x 662 din 28 noiembrie 2011 şi înregistrat cu nr. 31/1143 din 29 noiembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(8) pct. 1 din Regulamentul Camerei Deputaţilor, republicat, Camera Deputaţilor este primă Cameră sesizată.

         Iniţiativa legislativă are ca obiect de reglementare stabilirea modalităţii de stingere obligaţiilor fiscale, administrate de către A.N.A.F., pentru unii operatori economici, precum şi plata unei cotizaţii anuale de participare a Institutului de Ştiinţe Criminalistice la Reţeaua Europeană a Institutelor de Ştiinţe Criminalistice.
        Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 1008 din 28 septembrie 2011.

              În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
             În raport cu obiectul şi conţinutul reglementării, proiectul de lege face parte din categoria legilor ordinare.  
       PREŞEDINTE,                                                                                SECRETAR,
             Daniel BUDA                                                                        Gabriel ANDRONACHE
Consilier, Ciprian Bucur

